Van 'n spookhuis tot dodelike obsessies: 4 moet-kyk flieks | Huisgenoot
Van 'n spookhuis tot dodelike obsessies: 4 moet-kyk flieks
Die luukse huis waar al die grilligheid afspeel. Foto: Netflix
Shawn Ashmore, wat veral bekend is as Bobby Drake oftewel Iceman in die X-Men-flieks, vertolk die hoofrol in dié gruwelprent. Hy speel Kevin Dadich, 'n man wat grusame misdaadtonele vir 'n lewe opruim en skoonmaak.
Hy en sy span word ontbied om 'n luukse huis op te ruim ná 'n bloedige geveg en nadat die eienaars geheimsinnig gesterf het. Die huis is boonop nou in die mark – en dit teen 'n winskopie.
Kevin en sy vrou, Natalie (die Twilight-ster Ashley Greene), het huweliksprobleme en is desperaat vir 'n nuwe begin. Hy oortuig haar om al hul spaargeld te gebruik om die huis te koop. Hulle beskou dit as 'n kans om weer lewe in hul verhouding te blaas, maar die huis het 'n donker verlede . . .